text: Politiet efterlyser østeuropæiske guldsmedetyve
  27 marts 2014 kl. 06.07
  I Varde blev en guldsmedeforretning bestjålet onsdag midt i forretningens åbningstid. Nu efterlyser Syd- og Sønderjyllands Politi to østeuropæiske mænd på mellem 20 og 25 år.
  Varde Guld og Sølv blev frastjålet 48 herre- og dameringe blandt andet af det kostbare titan og med brillanter. Tyveriet skete ved højlys dag af to unge østeuropæiske mænd klædt i pænt tøj.
  - De to mænd kommer ind i butikken, hvor den ene sætter sig ned for at binde snørebånd. Det er formentlig der, ringene bliver stjålet. Ejeren synes, de er mistænkelige og jager dem ud af butikken, men der har de allerede stjålet adskillige ringe, siger vagthavende hos Syd- og Sønderjyllands Politi til TV SYD.
  Ringene, der blev stjålet, befandt sig i særlige trææsker, og hvis man se ringene eller de to mænd, skal man rette kontakt til politiet på 114.
  Efter tyveri hos guldsmed, Vestergade i Varde, kl. 1450 savner vi 2 østeuropæiske mænd, 20-25 år med &quot;pænt&quot; tøj. ring 114. #politidk
  
  